i zajś wyliczanka
ślonsko-polsko rymowanka
my godomy,wy mówicie
kjeś nos mono zrozumicie
I zajś wyliczanka
Jedzie Ślónzok
Jedzie Ślónzok
Jedzie Ślónzok jedzie
Kajś na Hameryka
Kofry już pakuje
W rajza sie szykuje
ref.
Pojedzie ,pojedzie
Het za wjelko woda
Bo to rajzowani
U Ślónzoków moda
Poznoł sam Karlusa
Fest dobrotliwego
W naszym Ślónskim Dómje
Tuż jedzie do niego
ref.
Pojedzie ,pojedzie
Ze swojóm babeczkóm
Se tak kombinujóm
Ło geszynkach myślóm
Co w kofry wpakuje
ref..
Pojedzie,pojedzie
Szkoda,że kołocza
Ni może spakować
To by se móg Karlus
Pomału kosztować
ref,,
Pojedzie,pojedzie
A jak sie spotkajóm
To se pogodajóm
Ło starych kamratach
Ło ślónskich hajmatach
ref..
Pojedzie,pojedzie
Ło konszczyczku ziymi
Kaj sie urodzili
Kaj oma i opa
Za młodu jich pjeścili
ref..
Pojedzie,pojedzie
Urszula Oślislok
Drugi roczek Ślónski Dóm
Ślónski Dóm w necie
Ślónski Dóm w necie
Tak przelecioł wartko czas
Kożdy starszy już je s nas
Nic se s tego nie robjymy
W Ślónskim Dómje se piszymy
Na tych naszych stronkach w necie
Co jich widać w wjelkim śwjecie
Tam łuciecha i berani
Dómowników spotykani
Kjej tam pojrzysz i pozwjedzosz
To już tyż tam bydziesz siedzioł
Kóntki wszyski tam sóm pjykne
Do kożdego mjyjsca styknie
Zmjynio sie nóm te SD-e
Tera łatwi wszysko je
Bo to stróny społeczności
Do dómowników i do gości
A kto chyntny niych wlazuje
Kóntek swój se tu szykuje
Dómownikym zostóń tyż
Bo sam izba możesz mjeć
Urszula Oślislok
Na ślónskij ziymi
Gardiny
GARDINY
Jak gardiny baba chciała
To se ji kjeś heklowała
Potym prała i szkrubiła
I na szpaner naciongnyła
Do łokna to powjeszała
Poszła na dwór ,łoglóndała
I sómsiadkóm sie chwoliła
Że zajś gardina zrobiła
A tera salóny majóm
Gardiny tam sprzedowajóm
Taki pjykne ,jaki chcesz
Jeszcze ci uszyjóm też
Bo to tera inkszo moda
Na heklowani czasu szkoda
Po co se tam łoczy psuć
Jak gotowe mosz i już
Urszula Oślislok
Chłopy i szkat
Chłopy i szkat
Tam na placu
u Richata
Siedzóm chłopy
grajóm w szkata
Łod połednia sie zebrali
Jak yno połobjadwali
Zrobiła jim Maryj kawa
A ku tymu kołocz dała
Chłopy se to fest chwoliły
Kawa wartko sie wypiły
Szolki gibko Maryj wźyna
A łóni dali stolik do ćynia
Ku wjeczoru już sie mo
Łoni dali grajóm bo
Szkat jich wszyskich fest rajcuje
Do chałpy żodyn nie gzuje
Bo jutro niedziela je
To poleżóm długo se
Do połednia sie wybyczóm
Potym zajś za szkata chycóm
Urszula Oślislok
Pjykne chwile
Pjykne chwile
Pjykne chwile już za nami
To tyn fajer s kamratami
Co po śwjecie rozciepani
Przyjechali na spotkani
Moc łuścisków i kusioli
Jedyn s drugim sie pośmjoli
W sercu radoś kożdy mjoł
Humor wszyskim dopisoł
A nasz Karlus jak tatulek
Wyściskoł sam wszyskich czule
Krynciła sie płaczka w łoku
Łutrzyłach se jóm na boku
Ślónsko Godka Ślónski Dóm
Tera razym my sam sóm
Muszketerki dołónczyły
S nami tyż se potańczyły
Gro muzyka w Albatrosie
Kożdy tukej dobrze mo sie
Ale do dóm pora je
Tuż żegnómy s płaczkóm sie
Pjykne chwile my przeżyli
S sobóm bardzi połónczyli
Radoś w sercach tera mómy
Że zajś tukej sie spotkómy
Urszula Oślislok
Godómy po ślónsku
Mój I marsz – moji wrażynia
Mój I marsz – moji wrażynia
16 lipca w tym roku wybrałach sie tyż do Katowic na V Marsz Ruchu Autonomii Śląska,chciałsch se to połoglóndać
jak tyż to je.Przeżycia były niesamowite ani łopisać tego nie poradza.Ludzi było dużo,przeważnie mjeli lónty łobleczóne
we ślónski farby abo koszulki z napisami po ślónsku,a jedni tak jak i jo co ni mjeli takich lóntów to normalnie sie łoblykli.
Nióśli fany,balóny i rozmańte tabule-transparynty z napisami.W tym marszu szli młodzi,starsi i dziecka,a tych ganc małych
wjóźli we wózkach.Jedni nawet na kołach jechali,mjeli jich cołki łobstrojóne balónami i fankami.S przodku i ze zadku jechały auta i motorcykle ,tak samo były pjyknie przystrojóne.Rychtyk pjyknie to wszysko wyglóndało.Ludzie szli i co jakijś czas wołali
,,,,,pódzcie s nami,,,poradzymy,,,,,Górny Ślónsk,,,,autonomia,,,
Marsz buł pjykny,spokojny bez żodnyj haje,szło sie poczuć jak we familiji.Szli my łod Placu Wolności do Placu Sejmu Ślónskigo.
W marszu było widać fany ślónski,polski,s inkszych regjónów polski jak i tyż s inkszych regjónów krajów .Na Placu Sejmu Ślónskigo
było wszysko naszykowane co by ludzie mógli se siednyć i łodpocznyć,tam tyż były przemówjynia rozmajtych osobistości i gości
co przyjechali na marsz spoza Ślónska i Polski.Potym były wystympy rozmańtych zespołów,a nowt była pokozano walka
wojoka s rycerzym,alech mjała strach,ze sie zaczasnóm tym mjeczym i siykyróm.Na placu stoły budy ze rozmajtymi rzeczami
co mjały ślónski napisy.Dziecka tyż mjały łuciecha ,czekoł na nich karasol,jakijśchałpy do skokanio i taki wjelki kule do kjerych
bajtle lazły i sie jich po wodzie kulało.Szło se tyż pojejś i spłokać kurz po tym marszu,czyli napić sie fajnego piwka abo inkszego
napoja.Spotkałach tam dużo zocnych ludzi i znajómych.Wert iś na taki marsz i poczuć ta atmosfera,było czuć jak Ślónsk żyje,
jak ludzie mu pszajóm.Wszyndzi było słyszeć nasza godka bo ludzie sie nie gańbjóm godać po naszymu.
Po skóńczónym marszu wszyjscy dobrze sie bawili na Placu Sejmu Ślónskigo w takij rodzinnej-familijnej atmosferze.
Urszula Oślislok
szl_Latn ces_Latn szl_Latn szl_Latn szl_Latn ewe_Latn ewe_Latn ewe_Latn szl_Latn pol_Latn szl_Latn snd_Arab hrv_Latn szl_Latn szl_Latn szl_Latn szl_Latn szl_Latn szl_Latn pol_Latn snd_Arab hrv_Latn szl_Latn ces_Latn pol_Latn szl_Latn snd_Arab hrv_Latn pol_Latn pol_Latn ces_Latn pol_Latn snd_Arab hrv_Latn szl_Latn slv_Latn szl_Latn szl_Latn snd_Arab hrv_Latn vec_Latn szl_Latn szl_Latn ces_Latn snd_Arab hrv_Latn eus_Latn bos_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn ltg_Latn pol_Latn pol_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn bos_Latn szl_Latn szl_Latn eus_Latn szl_Latn epo_Latn epo_Latn szl_Latn szl_Latn szl_Latn hrv_Latn szl_Latn szl_Latn szl_Latn szl_Latn mri_Latn pol_Latn szl_Latn pol_Latn szl_Latn pol_Latn szl_Latn pol_Latn eus_Latn pol_Latn pol_Latn szl_Latn bam_Latn pol_Latn szl_Latn szl_Latn szl_Latn jav_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn slv_Latn ces_Latn szl_Latn szl_Latn eus_Latn cym_Latn cym_Latn pol_Latn szl_Latn szl_Latn pol_Latn pol_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn vec_Latn szl_Latn eus_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn eus_Latn